open-index/open-wikipedia-markdown huggingface dataset:
Punkens framtid

__NOTOC__
**Punkens framtid** on suomenruotsalaisen hardcore punk -yhtye Bob Malmströmin toinen studioalbumi. Se julkaistiin 19. huhtikuuta 2013 levymerkillä Playground Music.  

## Vastaanotto
Albumi sai erinomaisen vastaanoton. Toisen hardcoreyhtye Rytmihäiriön basisti Antti Kiiski antoi Rumbassa albumille täydet viisi tähteä, sanoen sen olevan esikoisjulkaisua monipuolisempi kokonaisuus, antaen tunnustusta molemmille yhtyeille ominaiselle tyylille tehdä provokatiivisia kappaleita muista välittämättä. Kaaoszinen Jarmo Hänninen antoi albumille täydet kymmenen pistettä, ylistäen sen tuotantoa ja kokoamista, nostaen Punkens framtidin yhdeksi alkuvuoden 2013 parhaimmista musiikkijulkaisuista. Soundin arviossa albumi saa tunnustusta musiikillisesti jämäkkänä julkaisuna, koska yhtyeen vitsit eivät naurata eivätkä provosoivat sanoitukset ärsytä kuuntelijaa.

## Kappaleet
#
#
#
#
#
#
#
#
#
#
#
#
#

## Kokoonpano
* Carolus Aminoff – laulu
* Olof Palmén – kitara
* Carl Johan Langenskiöld – bassokitara
* Wilhelm Wahlroos – rummut

### Tuotanto
* Jonas Blomqvist – tuottaja, äänittäjä, miksaaja
* Mathias Lillmåns – tuottaja
* Svante Forsbäck – masteroija
* Janica Lönn – kansikuva, valokuvat
* Erica Löfman – layout, design

## Arvostelut
* Imperiumi: 8/10
* Kaaoszine.fi: 10/10
* Rumba: 
* Soundi: 

## Lähteet

## Aiheesta muualla
* iTunes
* Diskografia
Kourallinen lunta

**Kourallinen lunta** (*A Hatful of Rain*) on Fred Zinnemannin ohjaama yhdysvaltalainen draamaelokuva vuodelta 1957. Nuoren aviomiehen morfiiniriippuvuudesta kertova elokuva perustuu Michael V. Gazzon samannimiseen näytelmään, josta käsikirjoituksen sovittivat hänen kanssaan Alfred Hayes ja Carl Foreman. Elokuvan pääosia näyttelevät Don Murray, Eva Marie Saint ja Anthony Franciosa. Elokuvan musiikin teki Bernard Herrmann.

## Juoni
John Pope vanhempi, suvun itsepäinen patriarkka, tulee New Yorkiin tapaamaan poikiaan Popea ja Johnnya (Murray ja Franciosa). Isä on pettynyt kun saa tietää pikkuveli Popen työskentelevän cocktailbaarin ovimiehenä. Johnnyn ongelma on morfiiniriippuvuus, jonka hän sai sotilassairaalassa haavoituttuaan Korean sodassa. Johnny on saanut Popelta lainaksi rahat, jotka tämä oli luvannut isälleen floridalaisen baarin ostamiseen. Johnny on velkaa huumevälittäjilleen, jotka lainaavat hänelle aseen ja käskevät ryöstää rahat jotka hän on heille velkaa. Vierotusoireista kärsivä Johnny kulkee aseineen öisillä kaduilla, muttei kykene aseelliseen ryöstöön. Myös Johnnyn avioliitto raskaana olevan nuorikkonsa (Saint) kanssa rakoilee. Vaimo epäilee poissaolevan tuntuista Johnnya uskottomuudesta. Pope yrittää viedä Johnnya hoitoon, mutta tämä yrittää hypätä liikkuvasta autosta. Popen pakottamana Johnny lopulta tunnustaa avioerolla uhkaavalle vaimolleen olevansa huumeriippuvainen, ja vaimo haluaakin pysyä hänen rinnallaan ja tukea häntä parantumisessaan.

## Rooleissa

## Vastaanotto ja myöhempi arvostus
*Kourallinen lunta* oli ehdolla parhaan draamaelokuvan Golden Globe -palkintoon. Anthony Franciosa oli pääosastaan ehdolla Oscarin ja Eva Marie Saint Golden Globen saajaksi.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Lähteet

## Aiheesta muualla
*
Troijan hävitys

**Troijan hävitys** () on vuonna 1911 valmistunut italialainen mykkäelokuva. Homeroksen *[[Ilias|Iliaaseen]]* perustuvan elokuvan ovat ohjanneet Giovanni Pastrone ja Romano Luigi Borgnetto. Se oli yksi ensimmäisistä historiallisista suurelokuvista.

## Juoni
Menelaoksen poissaollessa hänen vaimonsa Helena rakastuu Parikseen. Afrodite vie heidät simpukan muotoisilla vaunuillaan Troijaan. Menelaos kerää Kreikan sankarit ja lähtee hakemaan kostoa. Pariksen ja Helenan juhliessa kreikkalaiset kokoontuvat piirittämään kaupunkia. He rakentavat suuren puuhevosen ja teeskentelevät vetäytyvänsä. Troijalaiset raahaavat hevosen muuriensa sisälle, mutta yöllä siihen piiloutuneet kreikkalaiset alkavat polttaa ja ryöstää kaupunkia. Unestaan herätetyt Paris ja Helena yrittävät paeta, mutta kohtaavat Menelaoksen, joka tappaa miehen ja vie naisen mukanaan. Taustalla nähdään palava kaupunki.

## Näyttelijät

## Tuotanto, merkitys ja vastaanotto
Torinolaisen Itala Filmin tuottama kaksikelainen *Troijan hävitys* oli ensimmäisiä tuohon aikaan ”pitkinä” pidettyjä näytelmäelokuvia. Giovanni Pastronen ja Romano Luigi Borgnetton ohjaustyö oli myös yksi ensimmäisistä historiallisista suurelokuvista, joka näytti tietä Enrico Guazzonin *[[Quo vadis?|Quo vadisin]]* (1912), Mario Caserinin *[[Pompeijin viimeiset päivät (vuoden 1913 elokuva)|Pompeijin viimeisten päivien]]* (1913) ja Pastronen *[[Cabiria]]n* (1914) kaltaisille spektaakkeleille. Elokuvan ansioita ovat taitavasti ohjatut suuret avustajajoukot ja kolmiulotteisilta vaikuttavat komeat lavasteet. Kamera pysyy paikallaan ja liike tapahtuu kuvan syvyyssuunnassa.

Italiassa viileästi vastaanotettu *Troijan hävitys* oli suurmenestys muualla Euroopassa sekä Yhdysvalloissa, jonne Pastrone perusti Itala Filmin tytäryhtiön. Suomessa elokuvaa esitettiin jo huhtikuussa 1911. *[[Uusi Suometar|Uudessa Suomettaressa]]* julkaistun mainostekstin mukaan se teki suuren vaikutuksen katsojiin: ”Istumme mykkinä ihaillessamme loistavaa, hirvittävän suuremmoista kuvaa. Suunnattoman on sen taidekoneen täytynyt olla, jolla tämä jättiläisnäytelmä on valokuvattu. Tämä kuva onkin kinematografin riemuvoitto, sillä ei mikään teatteri, kuinka suuri se olisikin, voi esittää tällaista näytelmää, tämä on mahdollinen ainoastaan kinematografin avulla.”

## Restaurointi
Elokuvasta on säilynyt viisi alkuperäistä nitraattifilmikopiota. Se on restauroitu Torinon kansallisen elokuvamuseon sekä Bolognan ja Friulin elokuva-arkistojen yhteistyönä vuonna 2005. Restauroitu versio on väritetty ja varustettu osin arkistolähteiden perusteella laadituilla italiankielisillä väliteksteillä.

## Lähteet

## Aiheesta muualla
*
Marko Terviö

**Marko Terviö** on suomalainen taloustieteilijä. Hän työskentelee mikrotaloustieteen professorina Aalto-yliopiston kauppakorkeakoulussa. Aiemmin Terviö on toiminut muun muassa apulaisprofessorina Kalifornian yliopiston (Berkeley) Haas Business Schoolissa.

Terviö on koulutukseltaan taloustieteiden tohtori. Hän väitteli tohtoriksi Massachusetts Institute of Technologysta vuonna 2003 otsikolla "Studies of talent markets". Terviön väitöskirjaohjaajina toimivat Bengt Holmström ja David Autor.

Terviö sai vuonna 2012 Suomalaisen Tiedeakatemian Jutikkala-palkinnon.

## Lähteet

## Aiheesta muualla
* Terviön tutkimukset IDEASissa
* Terviön kotisivu
Niku Määttänen

**Niku Ilmari Määttänen** (s. 2. huhtikuuta 1972) on suomalainen taloustieteilijä. Hän on toiminut elokuusta 2020 lähtien Helsingin yliopiston ja Helsinki GSE:n makrotaloustieteen professorina. Aiemmin Määttänen on työskennellyt muun muassa tutkijana ETLA:ssa, vierailevana tutkijana Suomen Pankissa sekä professorina Helsingin kauppakorkeakoulussa. Määttänen on Aalto-yliopiston taloustieteen dosentti vuodesta 2014.

Määttänen valmistui yhteiskuntatieteiden maisteriksi Helsingin yliopistosta 1997 ja kauppatieteiden maisteriksi 1999 Pompeu Fabra -yliopistosta, missä hän myös väitteli tohtoriksi vuonna 2004. Väitöskirjan aiheena oli "Housing and the macro economy". Määttänen on tutkinut muun muassa asunto- ja finanssisäästämisen verotusta, luottorajoitteiden ja tulonjaon muutosten vaikutusta asuntojen hintoihin sekä eläkejärjestelmän vaikutusta tulonjakoon ja työntarjontakannustimiin. Vuosina 2015–2020 Määttänen toimi Elinkeinoelämän tutkimuslaitoksen (ETLA) tutkimusjohtajana.

Määttänen on talouspolitiikan arviointineuvoston puheenjohtaja nelivuotiskaudella 2023–2027.

## Lähteet

## Aiheesta muualla
* Määttäsen tutkimukset IDEASista
* Niku Määttäsen verkkosivu
* Määttäsen profiili, VOX-portaali
Miguel Calderón

**Miguel Calderón Gómez** (30. lokakuuta 1950 Havanna – 18. syyskuuta 2025) oli kuubalainen koripalloilija, koripallovalmentaja ja olympiamitalisti.

Calderón voitti Kuuban miesten maajoukkueessa olympiapronssia Münchenissä 1972 ja Pan-Amerikan kisojen pronssia Calissa 1971. Hän kilpaili Kuuban joukkueessa myös Méxicon 1968 ja Moskovan 1980 kesäolympialaisissa sekä vuosien 1970 ja 1974 MM-kilpailuissa. Valmentajana Calderón toimi muun muassa Kuuban maajoukkueen päävalmentajana vuoden 1994 MM-kilpailuissa.

## Lähteet
* Miguel Calderón Bio, Stats and Results  Olympics at Sports-Reference.com 

### Viitteet

## Aiheesta muualla
* Profiili FIBA Archive
Kejsarsnitt

__NOTOC__
**Kejsarsnitt** on suomenruotsalaisen hardcore punk -yhtye Bob Malmströmin EP-levy. Se julkaistiin 7" vinyylinä 14. elokuuta 2015 levymerkillä Playground Music yhteistyössä Elitbolagetin kanssa. Kappaleesta ”Jävla svenskar, jävla finnar” kuvattiin musiikkivideo.

## Vastaanotto
Kaaoszinen Jyri Kinnari antoi albumille seitsemän pistettä kymmenestä, sanoen julkaisun olevan perinteistä, tasokasta Malmströmiä ilman varsinaista uudistumista.

## Kappaleet
#
#

### B-puoli
#
#

## Kokoonpano
* Carolus Aminoff – laulu
* Olof Palmén – kitara
* Carl Johan Langenskiöld – bassokitara
* Wilhelm Wahlroos – rummut

## Arvostelut
* Imperiumi: 7+/10
* Kaaoszine.fi: 7/10

## Lähteet

## Aiheesta muualla
* Kejsarsnitt @ Bandcamp.com
Berndt Favorin

**Berndt Alfred Favorin** (29. kesäkuuta 1860 Kuusamo – 3. helmikuuta 1928) oli suomalainen taidemaalari.

Favorinin vanhemmat olivat Ruokolahden kappalainen Anders Abraham Favorin (1818–1879) ja Lovisa Ingman (1818–1888). Hänen sisariaan olivat taidemaalari Ellen Favorin ja suomentaja Hanna Favorin.
 
Favorin opiskeli Suomen Taideyhdistyksen piirustuskoulussa 1873–1882. Hän osallistui Suomen Taiteilijain näyttelyihin vuosina 1892, 1893, 1894, 1895, 1896 ja 1898. 

## Lähteet

## Aiheesta muualla
* Suomalaisen kuvataiteen bibliografia : Berndt Favorin
Jeff Hordley

**Jeffrey Thomas Percy "Jeff" Hordley** (s. 7. maaliskuuta 1970 Crumpsall, Manchester, Iso-Britannia) on brittiläinen näyttelijä. Hän on näytellyt vuodesta 2000 lähtien Cain Dinglen roolia ITV:n saippuasarjassa *[[Emmerdale]]*. Vuonna 2017 katsojat äänestivät Hordleyn *TV Times* -lehdessä suosituimmaksi saippuasarjanäyttelijäksi.

Hordley opiskeli 1990-luvulla näyttelemistä Manchesterin yliopistossa. *Emmerdalen* lisäksi hän on näytellyt pääasiassa teatterissa. Hordley sairastaa crohnin tautia. Hän on naimissa toisen *Emmerdale*-näyttelijän, Zoe Henryn, kanssa.

## Lähteet

## Aiheesta muualla
*
What Would You Do?

**What Would You Do?** (**WWYD**) on yhdysvaltalainen piilokamerasarja. Sarjaa alettiin esittää Yhdysvalloissa ABC-televisiokanavalla 26. helmikuuta 2008. Ohjelmassa seurataan, millä tavalla ihmiset reagoivat kiistanalaisiin tilanteisiin, kuten syrjintään.

Piilokamerasarja oli aluksi osa ABC:llä esitettävää *Primetime*-uutisohjelmaa, mutta kun uutisohjelma lopetettiin, piilokamerasarja sai oman ohjelmapaikan.

## Lähteet

## Aiheesta muualla
* 
* 
* Sarjan kotisivut
S/S Aure

**S/S Aure** on vuonna 1926 Varkaudessa teräksestä hinaajaksi rakennettu höyrylaiva. Laivan pituus on 20&nbsp;m, leveys 4,7&nbsp;m ja syväys: 1,80&nbsp;m. Sen nopeus on 9 solmua.

## Lähteet
S/S Wellamo

**S/S Wellamo** oli useiden höyrylaivojen nimi:
*S/S Wellamo (1846) 
*S/S Wellamo (1898), sukellusvene upotti 1916 
*S/S Wellamo (1906), upposi 1970
*S/S Wellamo (1907), hinaaja
*S/S Wellamo (1927), romutettiin 1970
Pópi Malliotáki

**Pópi Malliotáki** (, sukunimi usein muodossa *Maliotáki*, s. 16. lokakuuta 1971, Ierápetra, Kreikka) on kreikkalainen laulaja.

Malliotáki sai kultalevyn toisesta albumistaan *Álli mia forá*. Hän on julkaissut kolme albumia ja useita singlejä.

## Diskografia
### Albumit

* *Aparaítiti agápi mou* (2005)
* *Álli mia forá* (2006)
* *Popára* (2008)

### Singlet

* ”Ta xanaléme” (2013)
* ”Ta thélo mou” (2014)
* ”I epitychía” (2015)
* ”Ékanes ti diaforá” (2016)
* ”An m' agapás” (2016)
* ”De chorízoun oi kardiés mas” (2018)
* ”Théma epafís” (2019)
* ”To kleidí tou fengarioú” (2020)
* ”Arga i grigora” (2021)

## Lähteet
* Biography  from mygreek.fm

### Viitteet

## Aiheesta muualla
S/S Wellamo (1846)

**[[S/S Wellamo (1846)|S/S Wellamo]]**  valmistui Englannissa vuonna 1846 Hackman ja Co:n tilauksesta. Wellamo liikennöi Helsingistä Haminan ja Viipurin kautta Pietariin. Laiva liikennöi reitillä vuoteen 1854, jolloin se myytiin Lyypekkiin.
S/S Wellamo (1907)

**S/S Wellamo** on vuonna 1907 Tampereella teräksestä hinaajaksi rakennettu höyrylaiva. Laivan pituus on 21,18&nbsp;m, leveys 4,53&nbsp;m ja syväys: 1,6&nbsp;m.

## Lähteet

## Aiheesta muualla
*Ari Sirén: Valkeakosken Wellamo 100 vuotta
Juan Domecq

**Juan Carlos Domecq Fortuondo** (s. 10. kesäkuuta 1950) on kuubalainen kilpauransa päättänyt koripalloilija ja olympiamitalisti.

Domecq voitti Kuuban miesten maajoukkueessa olympiapronssia Münchenissä 1972 ja Pan-Amerikan kisojen pronssia Calissa 1971. Hän kilpaili Kuuban joukkueessa myös Montréalin 1976 kesäolympialaisissa sekä vuosien 1970 ja 1974 MM-kilpailuissa.

## Lähteet
* Juan Domecq Bio, Stats and Results  Olympics at Sports-Reference.com 

### Viitteet

## Aiheesta muualla
* Profiili FIBA Archive 
* Profiili FIBA Archive 
* Profiili FIBA Archive
Juan Roca

**Juan Roca Brunet** (27. lokakuuta 1950 – 9. heinäkuuta 2022 Havanna) oli kuubalainen koripalloilija ja olympiamitalisti.

Roca voitti Kuuban miesten maajoukkueessa olympiapronssia Münchenissä 1972 ja Pan-Amerikan kisojen pronssia Calissa 1971. Hän kilpaili Kuuban joukkueessa myös Montréalin 1976 kesäolympialaisissa (Kuuba seitsemäs) sekä vuoden 1970 MM-kilpailuissa (neljäs). Rocan poika Alain Roca on lentopallon MM-mitalisti. Roca kuoli Havannassa 71-vuotiaana 9. heinäkuuta 2022. Hän oli kärsinyt terveysongelmista.

## Lähteet
* 

### Viitteet
Siemens-Halske Sh 12

**Siemens-Halske Sh 12** oli saksalainen yhdeksänsylinterinen ilmajäähdytteinen tähtimoottori. Moottori oli suunniteltu ilma-aluskäyttöön ja sen ensimmäinen käyttö tapahtui vuonna 1925. Moottori oli teholtaan 80-kilowattinen (110 hv).

## Moottoria käyttäneet konetyypit

* Albatros L 68
* Albatros L 79
* Arado S I
* Arado W 2
* BFW M.21
* BFW M.27
* Bücker Bü 133

* IVL K.1 Kurki
* Udet U-8
* Udet U 11 Kondor
* Udet U-12
* VL Sääski
* Weiss EM-10 Ölyv

## Lähteet

## Aiheesta muualla
*
Asashio (1936)

**Asashio** () oli keisarillisen Japanin laivaston Asashio-luokan hävittäjä toisessa maailmansodassa.

## Valmistus

Alus tilattiin vuoden 1934 Maru-2-ohjelmassa Sasebon laivastontelakalta, missä köli laskettiin 7. syyskuuta 1935. Alus laskettiin vesille 17. joulukuuta 1936 ja valmistui 31. elokuuta 1937.

## Palvelus
Toisen maailmansodan alussa alus kuului Etelä-Kiinan merellä Malaijille hyökänneen laivaston 8. hävittäjädivisioonaan sisaralustensa *[[Ōshio (1937)|Ōshion]]*, *[[Michishio (1937)|Michishion]]* ja *[[Arashio (1937)|Arashion]]* kanssa. Alkuvuodesta 1942 alus siirrettiin divisioonan mukana Alankomaiden Itä-Intiaan, jossa alus osallistui 19. helmikuuta Bandoengin salmessa Alankomaiden laivaston *[[Hr. Ms. Piet Hein (1927)|Hr. Ms. Piet Heinin]]* upottamiseen. Kesäkuussa alus osallistui Midwayn operaatioihin.

Maaliskuussa 1943 alus kuului kahdeksan hävittäjän ja kahdeksan kuljetusaluksen saattueeseen, joka kuljetti täydennyksiä Rabaulista Laeen. Yhdysvaltain ja Australian lentokoneet upottivat koko saattueen ennen perille pääsyä. *Asashio* tuhoutui 4. maaliskuuta B-25 koneiden hyökkäyksessä 45 mailia kaakkoon Finschafenista.

## Lähteet

*
*
*

### Viitteet
Ukko.fi

**Ukko-yrittäjyyspalvelut Oy** (tyyliteltynä UKKO Yrittäjyyspalvelut Oy) on suomalainen yritys, joka tuottaa laskutus- ja kirjanpitopalveluja aputoiminimillä Ukko.fi laskutuspalvelu, UKKO Kevytyrittäjä ja UKKO Yrittäjä). Yritys on perustettu vuonna 2012. 

## UKKO.fin palvelut
UKKO.fi tarjoaa digitaalisia yrittäjyyspalveluita, jotka toimivat kokonaan verkossa. Niiden tarkoitus on tehdä erilaisten itsensätyöllistäjien työllistymisestä, töiden laskuttamisesta ja taloudenhallinnasta helpompaa. Palveluja on kaksi:

* UKKO Kevytyrittäjä – laskutuspalvelu, jota voivat käyttää niin Y-tunnuksen omistavat kuin ilman Y-tunnusta toimivat kevytyrittäjät
* UKKO Yrittäjä – toiminimi- ja osakeyhtiöyrittäjille suunnattu palvelu, joka tarjoaa kirjanpidon ja taloushallinnon ratkaisuja

Alun perin UKKO.fi toimi ainoastaan laskutuspalveluna. Sittemmin sen palveluvalikoimaan on lisätty toiminimi- ja osakeyhtiöpalvelut.

UKKO.fin verkkosivulta löytyy myös ilmainen ja kaikille avoin Yrittäjyyskoulu, joka avaa yrittäjyyteen liittyviä asioita ymmärrettävästi ja auttaa yrittäjiä kehittämään toimintaansa. Yrittäjyyskouluun kuuluu artikkeleita, oppaita ja opetusvideoita, jotka käsittelevät esimerkiksi yritystoiminnan aloittamista, verotusta, oman työn hinnoittelua ja markkinointia.

## Yritys
UKKO.fin konttori sijaitsee Helsingin Ruoholahdessa. Yrityksen henkilöstö toimii asiakaspalvelun, taloushallinnon, ohjelmistokehityksen sekä viestinnän ja markkinoinnin tehtävissä. Vuonna 2023 UKKO.fillä on reilu 100 työntekijää. Yrityksen toimitusjohtajana on vuodesta 2022 toiminut Lauri Timgren. 

## Historia
UKKO.fin perustivat Olli Kopakkala, Ukko Kumpulainen, Antti Turpeinen ja Marko Yli-Paavola Helsingissä vuonna 2012. Perustajat olivat itse yrittäjinä huomanneet kaipaavansa helppoa tapaa sivutoimisten työkeikkojen laskuttamiseen, ja he perustivat UKKO.fin ratkaisuksi tähän tarpeeseen. Yrityksestä tuli käyttäjämäärällä mitattuna Suomen suurin laskutuspalvelu vuonna 2016, ja vuonna 2020 palvelu ylitti 100 000 käyttäjän rajan.

Vuonna 2017 perustettiin kevytyrittäjyyspalvelujen toimialayritys Uusi työ ry, joka toimii kevytyrittäjyyden edistäjänä ja puolestapuhujana. Järjestö edesauttaa toimialan ja siihen liittyvän lainsäädännön kehittämistä sekä kevytyrittäjien yhteiskunnallista asemaa.

2017 UKKO.fille perustettiin tytäryhtiö, henkilöstöpalvelu UKKO Work, jonka toiminta kuitenkin lakkautettiin vuonna 2019.

Vuonna 2019 UKKO.fin toiseksi tytäryhtiöksi perustettiin toiminimiyrittäjien kirjanpitopalvelu UKKO Pro . Yhtiö sulautui sittemmin osaksi UKKO.fitä ja nousi toiseksi palveluksi kevytyrittäjyyspalvelun rinnalle. Vuonna 2022 kevytyrittäjyyspalvelu laajentui myös Y-tunnuksella toimiville kevytyrittäjille.  Vuonna 2023 UKKO.fi avasi myös osakeyhtiöyrittäjille suunnatun palvelun, minkä yhteydessä palvelut nimettiin uudelleen UKKO Kevytyrittäjäksi ja UKKO Yrittäjäksi.

## Lähteet

## Aiheesta muualla
* Viralliset verkkosivut
Saint-Hilaire-du-Harcouët

**Saint-Hilaire-du-Harcouët** on kunta Ranskassa Manchen departementissa Normandian alueella.

## Kuntaliitokset
1. tammikuuta 2016 *Saint-Martin-de-Landelles*’n ja *Virey*n kunnat yhdistyivät Saint-Hilaire-du-Harcouëtin kuntaan.

## Nähtävyyksiä
Kaupungin nähtävyyksiä ovat uusgoottilainen vuonna 1855 valmistunut Saint-Hilairen kirkko sekä 1400-luvulta peräisin oleva vanhan kirkon torni, joka on merkitty historialliseksi muistomerkiksi.


Tiedosto:FranceNormandieSaintMartinDeLandellesEglise.jpg|Saint-Martinin kirkko, Saint-Martin-de-Landelles
Tiedosto:FranceNormandieVireyEglise.jpg|Saint-Gervais’n kirkko, Virey
Tiedosto:Clocher_de_l'ancienne_l'église_de_Saint-Hilaire-du-Harcouët.jpg|Vanhan kirkon torni


## Aiheesta muualla

## Lähteet
Christer Basma

**Christer Basma** (s. 1. elokuuta 1972 Oslo, Norja) on norjalainen ammattilaisuransa lopettanut jalkapalloilija. Pelipaikaltaan hän oli keskuspuolustaja.

Basma pelasi koko uransa Norjassa. Hän pelasi maan pääsarjassa Tippeligaenissa yhteensä 350 ottelua 16:na peräkkäisenä kautena vuosina 1993–2008. Pisimpään Basma pelasi Rosenborgissa, jota hän edusti 225 sarjaottelussa vuosina 1998–2008. Hän voitti seurassa kahdeksan Norjan-mestaruutta, joista seitsemän peräkkäisinä kausina (1998–2004, 2006). Norjan Cupin Basma voitti kausina 1999 ja 2003. Basma pelasi pääsarjatasolla Rosenborgin lisäksi Kongsvingerissä vuosina 1993–1994 ja Stabækissa vuosina 1995–1998. Basma oli pelaamatta kauden 2009, mutta palasi pelikentille vielä kaudella 2010 pelaten kaksi sarjaottelua Adeccoligaenissa Ranheimin joukkueessa.

Norjan maajoukkueessa Basma pelasi 40 ottelua vuosina 1995 ja 1999–2005.

## Lähteet
Ilona Tomi

**Ilona Tomi** (s. 5. joulukuuta 1957 Ähtäri) on sastamalalainen kirjailija. Hänen kirjoittamansa ja Anna-Liisa Tarvaisen kuvittama *Punaisen kaulaliinan tapaus* kertoo kiusaamisesta ja riidoista ja niiden ratkaisuista sekä ystävyydestä. Tomin lastenkirja *Suden lahja* käsittelee lapsen sairastumista.

## Teokset
* Hirvikansan lapset (Mediapinta 2012)
* Kitis kiira metsään (Books on Demand 2014)
* Punaisen kaulaliinan tapaus (Books on Demand 2015)
* Palo (Bookhouse 2016)
* Suden lahja (Kunsti Kustannus Oy 2016)
* Leenanniitty (Kunsti Kustannus Oy 2018)
* Muuria ei ole  (Warelia 2019)
* Kaikkein oudointa täällä (Warelia 2020)
* Voimanlähteillä (toim.)  (Warelia 2022)

## Lähteet

## Aiheesta muualla
* Ilona Tomin kotisivut
Jørgen Aukland

**Jørgen Aukland** (s. 6. elokuuta 1975) on norjalainen maastohiihtäjä, joka lopetti ammattilaisuransa keväällä 2016. Hän oli erikoistunut maratonhiihtoihin.

Aukland hiihti maailmancupissa neljä kilpailua vuosina 2001–2006 sijoittuen kolmesti pisteille pitkillä matkoilla. Parhaimmillaan hän oli kolmas Marcialongassa Val di Fiemmessä 70 kilometrin perinteisen hiihtotavan kilpailussa 25. tammikuuta 2004. FIS Marathon Cupissa Aukland hiihti 24 palkintopallisijaa, joista seitsemän voittoja. Aukland voitti urallaan muun muassa Marcialongan neljä kertaa (2003, 2006, 2012–2013) ja Vaasahiihdon kahdesti (2008, 2013) sekä König Ludwig Laufin. Norjan-mestaruuskilpailuissa Aukland ylsi mitaleille 50 kilometrillä ja viestissä.

Myös Auklandin veljet Anders Aukland ja Fredrik Aukland tunnetaan hiihtäjinä.

## Lähteet
Hanne Kautto

**Hanne Kautto** on suomalainen toimittaja, joka on toiminut YleX:n ohjelmapäällikkönä vuodesta 2015 alkaen. Aiemmin Kautto on työskennellyt YleX:ssä useissa tehtävissä, kuten radio-ohjelmien vastaavana tuottajana, radiojuontajana ja nettitoimittajana. Hän esiintyi *[[YleX Aamu|YleX Aamussa]]* 2010–2013 ja *YleX Toiveissa* 2011–2013.

Ohjelmapäällikön vastuulla ovat YleX:n sisällöt radiossa, netissä ja tapahtumissa. Ennen YleX:ää Kautto työskenteli muun muassa MTV3:n verkkotoimituksessa ja The Voice -radiokanavalla.

## Aiheesta muualla
*
Metakryylinitriili

**Metakryylinitriili** (C4H5N) on tyydyttymättömiin nitriileihin kuuluva orgaaninen yhdiste. Yhdistettä voidaan käyttää monomeerina polymeerien valmistuksessa ja muiden orgaanisten yhdisteiden valmistamiseen.

## Ominaisuudet
Huoneenlämpötilassa metakryylinitriili on väritöntä ja pistävänhajuista nestettä. Yhdiste liukenee kohtalaisesti veteen ja erittäin hyvin moniin orgaanisiin liuottimiin kuten etanoliin, dietyylieetteriin ja asetoniin. Vesiliuoksessa se hydrolysoituu ensin metakryyliamidiksi ja sitten metakryylihapoksi. Hapot katalysoivat hydrolyysiä. Metakryylinitriili on  hyvin myrkyllistä ja se ärsyttää hengitysteitä, silmiä ja ihoa. Myrkytyksen oireet muistuttavat syanidimyrkytyksen oireita ja tilaa hoidetaan samalla tavoin.

## Valmistus ja käyttö
Metakryylinitriiliä valmistetaan isobuteenista. Isobuteeni reagoi ammoniakin kanssa ilman toimiessa hapettimena. Katalyyttinä käytetään molybdeenin, antimonin, vismutin ja raudan oksidien sekä jalometallin seosta.

Metakryylinitriiliä käytetään polymeerien valmistukseen niin ainoana monomeerina kuin komonomeerina yhdessä muiden monomeerien kanssa. Radikaali-initiaattorien vaikutuksesta se polymerisoituu polymetakryylinitriiliksi. Yleisesti käytettyjä monomeerejä metakryylinitriilin kanssa ovat butadieeni ja styreeni, jolloin muodostuu ABS-muovin kaltainen polymeeri ja metakryylihappo, jolloin muodostuu poly(metakryyli-imidi)ä. Metakryylinitriilistä valmistetaan myös muita orgaanisia yhdisteitä kuten metakryylihappoa, metakryyliamidia, estereitä, amiineja ja muita nitriilejä.

## Lähteet
Thomas Scrubb

**Thomas ”Tommy” Scrubb** (s. 26. syyskuuta 1991 Richmond, Brittiläinen Kolumbia) on kanadalainen koripalloilija, pelipaikaltaan pieni laitahyökkääjä, jolla on myös valmiuksia takamiehenä pelaamiseen. Hänen veljensä Philip Scrubb on myös koripalloilija.

Scrubb pelasi menestyksekkäästi Carletonin yliopiston joukkueessa Kanadan yliopistosarjassa. Ammattilaisena hän on pelannut Suomen ja Saksan pääsarjoissa. Scrubb on edustanut myös Kanadan maajoukkuetta.

## Ura
### Seurajoukkueet

Menestyksekkäiden Carletonin yliopistossa pelattujen yliopistovuosien jälkeen Scrubb kävi näytillä NBA-joukkue Toronto Raptorsin leirillä, mutta häntä ei varattu .

Scrubb aloitti ammattilaisuransa Euroopassa, kun hän siirtyi Suomen pääsarjajoukkue Joensuun Katajaan, jossa hän pelasi lisäksi FIBA Europe Cupia. Korisliigassa Scrubb oli runkosarjassa tehoindeksillä mitattuna sarjan viidenneksi tehokkain pelaaja, ja hän oli myös sarjan tarkin kahden pisteen heittojen heittäjä. Helmikuussa hän onnistui yksittäisessä ottelussa kolmen pisteen heitossa kahdeksan kertaa. Kataja voitti runkosarjan ja putosi pudotuspeleissä.

Kesällä 2016 Scrubb siirtyi Saksaan pääsarjajoukkue Gießen 46ersiin.

### Maajoukkue

Scrubb nimettiin vuonna 2013 Kanadan haastajamaajoukkueeseen, joka kilpaili saman vuoden universiadeissa sijoittuen neljänneksi.

Vuonna 2016 Scrubb nimettiin veljensä kanssa Kanadan miesten maajoukkueeseen olympiakarsintaturnaukseen.

## Pelityyli ja ominaisuudet

Katajaa valmentanut Jukka Toijala kuvaili Scrubbia tarkaksi heittäjäksi, hyväksi levypallopelaajaksi ja pallonkäsittelijäksi. Yliopistoaikanaan hänen puolustusosaamisensa palkittiin.

## Lähteet
* Thomas Scrubb  Suomen Koripalloliitto
* Maajoukkueprofiili  Kanadan koripalloliitto 

### Viitteet

## Aiheesta muualla
* Profiili FIBA Archive
Champrepus

**Champrepus** on kunta Ranskassa Manchen departementissa Normandian alueella. Siellä sijaitsee 1950-luvulla perustettu eläintarha *Parc zoologique de Champrepus*, jossa vierailee vuosittain noin 100&nbsp;000 kävijää.


Tiedosto:FranceNormandieChamprepusPontZoo.jpg|Parc zoologique de Champrepus
Tiedosto:Champrepus_-_Mairie.JPG|Kunnantalo


## Aiheesta muualla

*Eläintarhan kotisivut

## Lähteet
Tuomarinkylän jalankulku- ja pyöräilysilta

**Tuomarinkylän jalankulku- ja pyöräilysilta** (tai **Tapaninvainion jalankulku- ja pyöräilysilta**) on Vantaanjoen ylittävä silta Helsingissä. Se yhdistää Tuomarinkartanon Tapaninvainioon. Sillan on suunnitellut Niilo Raita, ja se valmistui vuonna 1979.

## Lähteet

## Aiheesta muualla
Nuno Frechaut

**Nuno Miguel Frechaut Barreto** (s. 24. syyskuuta 1977 Lissabon, Portugali) on portugalilainen ammattilaisuransa lopettanut jalkapalloilija. Pelipaikaltaan hän oli oikea laitapuolustaja.

Frechaut edusti urallaan portugalilaisia Vitóriaa, Boavistaa, Bragaa ja Navalia, venäläistä Dynamo Moskovaa sekä ranskalaista Metziä. Hän pelasi yhteensä 235 ottelua Portugalin pääsarjassa, 15 ottelua Venäjän liigassa ja 39 ottelua Ranskan Ligue 2:ssa sekä yhteensä 27 ottelua Portugalin toiseksi ja kolmanneksi korkeimmilla sarjatasoilla. Frechaut voitti Boavistassa Portugalin-mestaruuden kaudella 2000–2001.

Portugalin maajoukkueessa Frechaut pelasi 17 ottelua vuosina 2001–2005. Hän oli mukana MM-kilpailuissa 2002, joissa hän pelasi avauskokoonpanossa yhdessä Portugalin kolmesta ottelusta.

## Lähteet
Philip Scrubb

**Philip ”Phil” Scrubb** (s. 27. marraskuuta 1992 Richmond, Brittiläinen Kolumbia) on kanadalainen koripalloilija, pelipaikaltaan pelintekijä tai heittävä takamies. Hänen veljensä Thomas Scrubb on myös koripalloilija.

Scrubb pelasi menestyksekkäästi Carleton Universityn joukkueessa Kanadan yliopistosarjassa. Ammattilaisena hän on pelannut Kreikan ja Saksan pääsarjoissa. Vuonna 2016 hän voitti FIBA Europe Cupin mestaruuden. Scrubb on edustanut myös Kanadan maajoukkuetta.

## Ura
### Seurajoukkueet

Menestyksekkäiden Carleton Universityssä pelattujen yliopistovuosien jälkeen Scrubb kävi näytillä NBA-joukkue Toronto Raptorsin leirillä, mutta häntä ei varattu .

Scrubb aloitti ammattilaisuransa Euroopassa, kun hän siirtyi Kreikan pääsarjajoukkue AEK Ateenaan,, josta hänet lainattiin vuonna 2016 Saksan pääsarjajoukkue Skyliners Frankfurtiin. Skylinersissa Scrubb voitti historian ensimmäisen kerran pelatun FIBA Europe Cupin mestaruuden.

### Maajoukkue

Scrubb pelasi Kanadan nuorisomaajoukkueissa, ja vuonna 2013 nimettiin Kanadan haastajamaajoukkueeseen, joka kilpaili saman vuoden universiadeissa sijoittuen neljänneksi.

Kanadan miesten maajoukkueessa Scrubb pelasi vuoden 2011 Pan-Amerikan kisoissa. Méxicossa 2015 hän voitti Amerikan-mestaruuskilpailujen pronssia. Vuonna 2016 Scrubb nimettiin Kanadan joukkueeseen olympiakarsintaturnaukseen.

## Lähteet
* Maajoukkueprofiili  Kanadan koripalloliitto 
* Profiili eurocupbasketball.com 

### Viitteet

## Aiheesta muualla
* Profiili FIBA Archive
Slick Rick

**Richard Martin Lloyd Walters** (s. 14. tammikuuta 1965 Mitcham, Lontoo, Englanti), tunnettu paremmin nimillä **Slick Rick**, **Rick The Ruler**, **Ricky Dee**, ja **MC Ricky D**, on Grammy-palkittu englantilaissyntyinen esiintyjä, musiikkituottaja ja kaikkien aikojen menestynein brittiläis-amerikkalainen rap-artisti. Hän on julkaissut neljä albumia — *[[The Great Adventures of Slick Rick]]* (1988), *[[The Ruler's Back]]* (1991), *[[Behind Bars]]* (1994) ja *[[The Art of Storytelling]]* (1999). Artistit kuten Beyoncé, Nas, TLC, Miley Cyrus, Kanye West, The Notorious B.I.G., Snoop Dogg ja sadat muut ovat samplanneet hänen musiikkiaan. Hän onkin eniten samplattu rap-artisti koko musiikin historiassa. Lisäksi Slick Rick on tehnyt yhteistyötä esimerkiksi OutKastin ja Missy Elliottin kanssa.

Slick Rick tunnetaan tarinoita kertovista humoristisista kappaleistaan, joissa hänellä on tapana myös esittää erilaisia hahmoja. Kappaleet muistuttavat perusrakenteeltaan usein iltasatuja, mutta ne ovat kuitenkin yleensä sisällöltään aikuisille suunnattuja ja niissä liikutaan usein New Yorkin pikkurikollisuuteen, seksiin tai romantiikkaan liittyvissä aihepiireissä.   

## Elämäkerta
### Lapsuus
Richard syntyi jamaikalaiseen perheeseen Lontoossa. Lapsena hänen oikea silmänsä sokeutui lasinsirusta, ja hän on siitä asti pitänyt silmälappua.

### Nuoruus
1970-luvun loppupuolella Richard meni lukioon La Guardia High School of Music & Art ja tapasi siellä muusikon Dana Dane. Yhdessä he loivat hip hop -duon nimeltään Kangol Crew.

### Ura
Vuonna 1984 Richard tapasi Doug E. Fresh rap-artistin ja liittyi hänen yhtyeeseen The Get Fresh Crew.

## Diskografia
### Albumit
* *[[The Great Adventures of Slick Rick]]* (1988)
* *[[The Ruler's Back]]* (1991)
* *[[Behind Bars]]* (1994)
* *[[The Art of Storytelling]]* (1999)
## Filmografia
### Näyttelijänä
**[[Tougher Than Leather]]* (1988)
**[[The Show]]* (1995)
**[[Whiteboys (elokuva)|Whiteboys]]* (1999)
**[[Brooklyn Babylon]]* (2001)
**[[Brown Sugar (elokuva)|Brown Sugar]]* (2002)

## Lähteet

## Aiheesta muualla
Odysseuksen harharetket

**Odysseuksen harharetket** () on vuonna 1911 valmistunut italialainen mykkäelokuva. Homeroksen *[[Odysseia]]an* perustavan elokuvan ovat ohjanneet Francesco Bertolini, Adolfo Padovan ja Giuseppe De Liguoro, joka myös esittää Odysseusta. *Odysseuksen harharetket* oli yksi ensimmäisistä historiallisista suurelokuvista ja suuri kansainvälinen menestys.

## Juoni
Troijan sodan jälkeen Odysseus lähtee kotiin, jossa Penelope yrittää torjua kilpakosijoitaan. Hän kohtaa kyklooppi Polyfemoksen, merihirvio Skyllan, nymfi Kalypson, prinsessa Nausikaan ja kuningas Alkinooksen. Kotona Odysseus naamioituu kerjäläiseksi, jännittää jousensa ja surmaa Penelopen kosijat poikansa Telemakhoksen riemuksi.

## Näyttelijät

## Tuotanto, teemat ja vastaanotto
Kolmikelainen *Odysseuksen harharetket* oli yksi ensimmäisistä tuohon aikaan ”pitkinä” pidetyistä historiallisista elokuvista. Milano Filmsin Giuseppe De Liguoro ryhtyi kuvaamaan Homeroksen kaikille tuttua tarinaa yhtiön *[[L’Inferno]]n* saavuttaman suurmenestyksen vanavedessä. Kyseessä ei kuitenkaan ollut Odysseian ensimmäinen filmatisointi. Ranskalainen Le Film d’Art oli esittänyt Penelopen kilpakosijat ja sankarin paluun vuonna 1908 valmistuneessa lyhytelokuvassa *Le retour d’Ulysse* ja Georges Méliès oli tehnyt Kalypso- ja Polyfemos-aiheisen filmipätkän jo vuonna 1905.

Suurisuuntaisen tuotannon tavoitteena oli kaupallisen menestyksen ohella nostaa elokuvan arvostusta taidemuotona. Yhdysvalloissa *Odysseuksen harharetkiä* markkinoitiin suurella mainoskampanjalla, joka tuotti paljon oheismateriaalia ja vetosi elokuvan merkitykseen antiikin kirjallisuuden popularisoijana. Elokuvan eri puolilla maailmaa saavuttama valtava yleisömenestys näyttää kuitenkin perustuneen lähinnä sen elokuvallisiin ansioihin ja varsinkin taidokkaisiin erikoistehosteisiin.

Elokuvaa näytettiin Helsingissä tammikuussa 1912 nimillä *Odysseus irrfärder – Odysseian harharetket*. *[[Uusi Suometar|Uudessa Suomettaressa]]* julkaistun ilmoituksen mukaan kyseessä oli ”suurenmoisin filmikuva mitä tähänasti on näytelty”. Tampereella suomenkielinen nimi oli korjattu muotoon *Odysseuksen harharetket*.

## Restaurointi
Elokuvasta on säilynyt Jean Desmetin kokoelmaan kuuluva hollanninkielinen värjätty nitraattifilmikopio, joka on restauroitu Alankomaiden elokuvamuseossa. Alkuperäisestä 925 metrin pituudesta on jäljellä 838 metriä. Restaurointi on nähtävissä Italian kansallisen elokuvamuseon Vimeo-sivustolla.

## Lähteet

## Aiheesta muualla
*
Arne Jernström

**Lars Arne Jernström** (24. kesäkuuta 1879 Viipuri – 18. syyskuuta 1937 Uusikaarlepyy) oli suomalainen opettajaseminaarin lehtori ja taidemaalari.

Jernströmin vanhemmat olivat kenraalimajuri Carl Gustaf Alarik Jernström ja Alma Eugenia Löfström. Hän pääsi ylioppilaaksi 1898 ja opiskeli Taideteollisessa keskuskoulussa vuonna 1908 ja suoritti piirustuksen opettajan tutkinnon Helsingin yliopistossa samana vuonna. Jernström toimi lehtorina Uudenkaarlepyyn ruotsinkielisessä opettajaseminaarissa 1922–1931 ja kirjastonhoitajana vuodesta 1931 alkaen. Jernström osallistui Suomen Taiteilijain näyttelyihin vuosina 1904, 1905, 1908, 1909, 1911 ja 1915.

Arne Jernström oli naimisissa vuodesta 1925 opettaja Ella Oihonna Gestrinin kanssa. Jernströmin veljiä olivat toimittaja, kääntäjä Harald Jernström ja jääkärieversti Erik Jernström.

## Lähteet

## Aiheesta muualla
* Suomalaisen kuvataiteen bibliografia : Arne Jernström
Ei rikosmielessä

**Ei rikosmielessä** (*Absence of Malice*) on Sydney Pollackin ohjaama draamaelokuva vuodelta 1981. Lehdistön moraalia tarkastelevan draaman on käsikirjoittanut Kurt Luedtke, ja sen pääosissa näyttelevät Paul Newman, Sally Field ja Bob Balaban.

## Juoni
Floridalainen alkoholitukkukauppias ja rikollisen poika Michael Gallagher (Newman) näkee eräänä aamuna nimensä lehden etusivulla, jossa häntä syytetään satamatyöläisten liiton johtajan murhasta. Jutun kirjoittaja on toimittaja Megan Carter (Field). Asian käsittelyn myötä he rakastuvat.

## Näyttelijöitä

## Vastaanotto
*Ei rikosmielessä* tuotti Oscar-ehdokkuudet miespääosasta Paul Newmanille, naissivuosasta Melinda Dillonille ja alkuperäiskäsikirjoituksesta Kurt Luedtkelle. Elokuva sai kunniamaininnan Berliinin elokuvajuhlilla.

*[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. *[[Video-opas|Video-oppaassa]]* vuodelta 1994 Asko Alanen kutsuu elokuvaa ”pehmeän poliittiseksi ja painomusteen makuiseksi siirapiksi”. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”.

## Lähteet
Arena Civica

**Arena Civica**, viralliselta nimeltään **Arena Gianni Brera**, on monikäyttöinen stadion Milanossa, Italiassa, joka avattiin 18. elokuuta 1807. Se on yksi kaupungin tärkeimmistä uusklassisen arkkitehtuurin esimerkeistä, nykyään siellä pelataan lähinnä jalkapalloa ja rugby union -pelejä, sekä järjestetään konsertteja ja kulttuuritapahtumia. Stadionille mahtuu noin 18&nbsp;000 – 30&nbsp;000 katsojaa.

17. tammikuuta 2010 lähtien Arena on ollut rugby union -seura Amatori Rugby Milanon kotikenttä. Stadionilla järjestetään myös vuosittain yleisurheilukilpailu – Notturna di Milano.

## Lähteet

## Aiheesta muualla
Helle Olin

**Helle Ingemar Alfred Olin** (3. helmikuuta 1906 Lapua – 26. lokakuuta 1944 Huopalahti) oli suomalainen taidemaalari.

Olin opiskeli Taideteollisessa keskuskoulussa vuosina 1926–1929, Hän osallistui Suomen Taiteilijain näyttelyihin 1941 ja 1942 sekä Nuorten näyttelyihin 1940, 1942 ja 1943. Olinin muistonäyttely pidettiin 1945 Helsingissä.

Olin kuoli vuonna 1944 ja hänet on haudattu Helsingissä Hietaniemen hautausmaalle.

## Kirjallisuutta
* Sinna Rissanen : *Orientin tuulia : suomalaiset taiteilijamatkat Pohjois-Afrikkaan - [[Hugo Backmansson]], [[Harald Gallén]], Helle Olin ja [[Oscar Parviainen]] Orientin lumoissa*. Taidehistorian pro gradu -työ, Taiteiden ja kulttuurin tutkimuksen laitos, Jyväskylän yliopisto 2003 (Linkki julkaisuun)

## Lähteet

## Aiheesta muualla
* Suomalaisen kuvataiteen bibliografia : Helle Olin
* Helle Olin : Kylmä maa kuuman auringon alla, Suomen Kuvalehti, 16.11.1935, nro 46, s. 30, Kansalliskirjaston digitaaliset aineistot
Alice ei asu enää täällä

**Alice ei asu enää täällä** (*Alice Doesn’t Live Here Anymore*) on Martin Scorsesen ohjaama, draamaa ja komediaa yhdistelevä elokuva vuodelta 1974. Elokuvan on käsikirjoittanut Robert Getchell, ja sen pääosissa näyttelevät Ellen Burstyn, Kris Kristofferson ja Alfred Lutter.

## Juoni
Kalifornian Montereyssä varttunut, nuorena laulajan urasta haaveillut Alice (Burstyn) on päätynyt väkivaltaisen aviomiehen vaimoksi New Mexicoon. Mies kuolee yllättäen, ja Alicen on otettava yksinhuoltajan vastuu 11-vuotiaasta pojastaan. He lähtevät matkalle kohti Alicen synnyinkaupunkia, mutta juuttuvat ensin Arizonan Phoenixiin ja sitten Tucsoniin asuen halvoissa motelleissa. Rahaa saadakseen Alice yrittää joka kaupungissa aloittaa uudelleen kauan sitten keskeytyneen laulajanuransa, mutta joutuu tekemään työtä myös lounaskahvilan tarjoilijana. Lyhyiden miessuhteiden jälkeen hän löytää Tucsonista pojalleen ja itselleen mahdollisen uuden mieshahmon (Kristofferson), mutta miettii pitkään sitoutumista.

## Rooleissa

## Vastaanotto

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta  maailmassa. *[[Video-opas|Video-oppaassa]]* vuodelta 1994 Kati Sinisalo piti erityisesti äidin ja näsäviisaan esimurrosikäisen pojan (Lutter) välisestä kemiasta. Hän antoi elokuvalle neljä tähteä viidestä, mikä vastaa sanallista arviota ”erinomainen”.

## Televisiosarja
Vuosina 1976–1985 CBS-televisioyhtiö tuotti elokuvan hahmoihin perustuvaa tilannekomediasarjaa *Alice*, jota esitettiin Suomessakin elokuusta 1982 alkaen. Siinä Alicea näytteli Linda Lavin.

## Lähteet

## Aiheesta muualla
*
Älä koskaan pyyhi kyyneleitä paljain käsin

**Älä koskaan pyyhi kyyneleitä paljain käsin** () on kirjailija Jonas Gardellin samannimiseen trilogiaan pohjautuva kolmiosainen draamasarja. Sen tapahtumat sijoittuvat tukholmalaiseen homoyhteisöön 1980-luvun Ruotsissa, jolloin AIDS saapui maahan.

## Juoni
Ensimmäisessä jaksossa "Rakkaus" () 19-vuotias Rasmus muuttaa opiskelemaan Tukholmaan. Pian hän tutustuu kaupungin homoyhteisöön ja tapaa Paulin. Paulin oven taakse ilmestyy Benjamin, joka on Jehovan todistaja. Paul näkee Benjaminista heti, että tämä on homoseksuaali. Paulin joulupöydässä Rasmus ja Benjamin tutustuvat toisiinsa, ja he rakastuvat.

Toisessa jaksossa "Sairaus" (*Sjukdomen*) Rasmus ja Benjamin muuttavat yhteen. AIDS leviää homomiesten keskuudessa, ja Rasmus saa tietää olevansa HIV-positiivinen. Benjamin päättää tukea Rasmusta, ja hän kertoo vanhemmilleen olevansa homoseksuaali ja jättävänsä seurakunnan. Perhe ja seurakunta alkavat karttaa häntä.

Kolmas jakso "Kuolema" (*Döden*) keskittyy Paulin ja Rasmuksen kuolemaan. Rasmuksen vanhemmat ovat tulleet poikansa luo Tukholmaan. He kieltävät Benjaminia järjestämästä Rasmuksen hautajaisia, vaikka ovat kohdelleet häntä kuin omaa lasta. Jaksossa nähdään Benjamin yli 20 vuoden jälkeen.
Unicredit Tower

**UniCredit Tower** (**Torre UniCredit**) on pilvenpiirtäjä Milanossa, Italiassa. 231 metrillä se on Italian korkein rakennus.

Rakennuksen on suunnitellut arkkitehti Cesar Pelli ja se saavutti täyden korkeutensa 15. lokakuuta 2011, kun torni kiinnitettiin. Ledillä täytetty torniosa on korkeudeltaan 80 metriä. Rakennus toimii Italian suurimman pankin Unicreditin pääkonttorina.

## Lähteet

## Aiheesta muualla
Chili (ruokalaji)

**Chili con carne** ([ˈtʃili koŋ ˈkaɾne]) (), tunnetaan yksinkertaisesti myös ”chilinä”, on Texasista peräisin oleva pataruoka, joka sisältää chilipippuria, lihaa (useimmiten naudanlihaa) sekä usein myös tomaattikastiketta ja erilaisia papuja (yleensä ainakin ruskeita papuja). Chili con carne voi sisältää myös esimerkiksi sipulia, valkosipulia, paprikaa ja roomankuminaa.

Chili con carnea on tehty ainakin 1800-luvulta lähtien.

**Chili sin carne** () on chili con carnen muunnos, jossa liha jätetään kokonaan pois. Tällöin liha voidaan korvata esimerkiksi soijarouheella.

## Aiheesta muualla

## Lähteet
Axel Ritz

**Axel Hjalmar Ritz** (18. heinäkuuta 1849 Viipurin pitäjä – 14. toukokuuta 1880) oli suomalainen taidemaalari. Hänen vanhempansa olivat varalääninsihteeri G. H. Ritz ja Amanda Sofia Ancker.

Ritz opiskeli Suomen Taideyhdistyksen piirustuskoulussa 1871–1875 ja samalla myös professori Adolf von Beckerin johdolla. Tämän jälkeen hän opiskeli Antwerpenissä kesään 1877. Hän toimi sittemmin piirustuksen opettajana oppikouluissa. 

## Teoksia
* Joutsenon kirkon alttaritaulu.

## Lähteet

## Aiheesta muualla
* Suomalaisen kuvataiteen bibliografia : Axel Hjalmar Ritz
* Axel Hjalmar Ritzin piirroksia Viipurin maaseurakunnan kirkosta, Museoviraston kuvakokoelmat (Finna)
Robin Hardy

**Robin St. Clair Rimington Hardy** (2. lokakuuta 1929 Surrey – 1. heinäkuuta 2016 Reading) oli brittiläinen kirjailija ja elokuvaohjaaja, jonka tunnetuin teos on kauhuelokuva *[[Uhrijuhla (elokuva)|Uhrijuhla]]*.

Robin Hardy opiskeli Pariisissa ja aloitti uransa TV-ohjaajana Yhdysvalloissa, kunnes palasi kotimaahansa 1960-luvulla. Hän kirjoitti historiallisia romaaneja.

## Filmografia
* *[[Uhrijuhla (elokuva)|Uhrijuhla]]* (1973)
* *The Fantasist* (1986)
* *The Wicker Tree* (2011)

## Aiheesta muualla
* 
* The Wicker Man director Robin Hardy dies. BBC 2.7.2016.
* Exclusive Interview: Writer/Director Robin Hardy on The Wicker Tree, Completing his Trilogy and More. Dread Central 23.4.2012.
* Hardy, Robin (1929–). BFI Screenonline.
Villedieu-les-Poêles-Rouffigny

**Villedieu-les-Poêles-Rouffigny** on kunta Ranskassa Manchen departementissa Normandian alueella. Se perustettiin 1. tammikuuta 2016 jolloin kaksi kuntaa Rouffigny ja Villedieu-les-Poêles yhdistyivät uudeksi kunnaksi. Uuden kunnan keskuspaikka on Villedieu-les-Poêles.

Kunta on tullut tunnetuksi pronssivalimosta, jossa on valmistettu kirkonkelloja vuodesta 1865 lähtien. Valimossa on valmistettu myös Pariisin Notre Damen uudet kirkonkellot.


Tiedosto:Église_Notre-Dame_de_Rouffigny.jpg|Notre-Dame Rouffigny
Tiedosto:Villedieu-Cloches3.JPG|Valimo Cornille-Havard


## Aiheesta muualla

*Cornille-Havard

## Lähteet
Lasten hautausmaa (täsmennyssivu)

**Lasten hautausmaa** voi tarkoittaa:
* Lasten hautausmaa, suomalainen rockyhtye
* Lasten hautausmaa, saman nimisen yhtyeen albumi
* Lasten hautausmaa, saman nimisen yhtyeen EP.
Pauli Parrela

**Oskari Paavali (Pauli) Parrela** (ent. *Pursi*, 25. tammikuuta 1888 Tampere – 7. helmikuuta 1955) oli suomalainen taidemaalari.

Parrela opiskeli Suomen Taideyhdistyksen piirustuskoulussa 1906–1910. Hän osallistui Suomen Taiteilijain näyttelyihin 1910- ja 1920-luvuilla. Parrela toimi myös ammattimaalarina. 

## Teoksia
* *Kesämaisema* : öljymaalaus. 1915
* *Vinttikaivo* : öljymaalaus.

## Lähteet

## Aiheesta muualla
* Suomalaisen kuvataiteen bibliografia : Pauli Parrela
Heikki Suvanto

**Henrik (Heikki) Nikolai Suvanto** (6. syyskuuta 1888 Askola – 28. kesäkuuta 1929) oli suomalainen taidemaalari.

Suvanto opiskeli Taideteollisessa keskuskoulussa 1907 ja 1924–1925 sekä Suomen Taideyhdistyksen piirustuskoulussa 1912–1913. Hän osallistui Suomen Taiteilijain näyttelyihin vuosina 1913–1917, 1919, 1920 ja 1928. Suvanto toimi kuvittajana ja konttoristina.

## Teoksia
* *Kevätpilviä* : öljymaalaus. 1924

## Lähteet

## Aiheesta muualla
* Suomalaisen kuvataiteen bibliografia : Heikki Suvanto
GLAAD-mediapalkinto

**GLAAD-mediapalkinto** (GLAAD Media Award) on seksuaali- ja sukupuolivähemmistöjen oikeuksia puolustavan Gay & Lesbian Alliance Against Defamation -järjestön myöntämä palkinto. Palkinnot jaetaan vuosittain viihde- ja media-alan henkilöille ja teoksille, jotka vahvistavat totuudenmukaista ja ennakkoluulotonta kuvaa seksuaali- ja sukupuolivähemmistöistä mediassa.

## Lähteet

## Aiheesta muualla
* Palkinnon kotisivut
Tuomas Pekkarinen

**Tuomas Juhana Pekkarinen** (21. kesäkuuta 1972 Espoo – 29. marraskuuta 2022 Helsinki) oli suomalainen taloustieteilijä. Hän työskenteli tutkimusprofessorina Valtion taloudellisessa tutkimuskeskuksessa. Aiemmin Pekkarinen työskenteli muun muassa tutkijana Oxfordin yliopiston Nuffield Collegessa, Uppsalan yliopistossa, IFAU:ssa, Åbo Akademissa ja Bostonin yliopistossa sekä akatemiatutkijana ja ekonometrian professorina Aalto-yliopiston kauppakorkeakoulussa.

Pekkarinen oli koulutukseltaan taloustieteiden tohtori. Hän väitteli tohtoriksi European University Institute -yliopistosta vuonna 2003.

Pekkarinen tutki muun muassa Suomen 1970-luvun peruskoulu-uudistusta Roope Uusitalon kanssa sekä kritisoi julkisuudessa Matti Sarvimäen kanssa suomalaista pääsykokeisiin perustuvaa korkeakoulujen opiskelijavalintajärjestelmää.

Tuomas Pekkarisen isä oli taloustieteilijä Jukka Pekkarinen ja sisko lapsiasiavaltuutettu Elina Pekkarinen.

## Lähteet

## Aiheesta muualla
* Pekkarisen kotisivu 
* Pekkarisen tutkimukset IDEASissa
* Pekkarisen profiili, Institute for the Study of Labor (IZA)
* Tuomas Pekkarisen muistokirjoitus Helsingin Sanomissa
Kappa-kulma

**Kappa-kulma** on katsesuunnan ja silmän sarveiskalvon ja mykiön osoittaman optisen akselin välinen kulma.
Epätavallinen kappa-kulma voi saada aikaan näennäisen karsastuksen eli valekarsastuksen, mutta se voi myös peittää varsinaisen karsastuksen näkyvistä.

Kappa-kulma johtuu siitä, että verkkokalvon tarkan näön alue fovea ei ole täsmälleen silmän optisella keskiakselilla, vaan yleensä noin viisi astetta ohimoon päin. Eteenpäin katsovan silmän optinen akseli osoittaa viisi astetta ulospäin, jotta katseen kohteen kuva taittuisi parhaaseen mahdolliseen kohtaan. Jos kulma on nolla, fovea on täsmälleen mykiön keskiakselilla.

Kappa voidaan mitata yksinkertaisella menettelyllä, jossa heijastetaan valoa silmään toinen silmä peitettynä siten että heijastus näkyy keskellä pupillia. Kappa on katseen suunnan ja valonlähteen välinen kulma.

## Suhde karsastukseen ja valekarsastukseen
Karsastuksessa silmien yhteistoiminta on häiriintynyt siten, että vain toinen silmä suuntautuu oikein. Valekarsastuksessa puolestaan silmät toimivat yhdessä, mutta ne kuitenkin *näyttävät* osoittavan eri suuntaan.

Suuri positiivinen kappa-kulma voi johtaa tilanteeseen, jossa silmissä näyttää olevan eksotrooppinen karsastus. Peittotestissä kuitenkin voidaan huomata, että koehenkilö näkee kummallakin silmällä katseen suuntaa muuttamatta. Tässä tilanteessa kyse on valekarsastuksesta.

Jos taas iso positiivinen kappa-kulma yhdistyy esotrooppiseen eli sisäänpäin suuntautuvaan karsastukseen, karsastusta voi olla vaikea huomata ilman peittokoetta.

## Poikkeavan kappa-kulman syitä
Kappa voi vaihdella synnynnäisesti syistä, joita ei tunneta. Iso positiivinen kappa voi olla seurausta keskosuudesta. Kappa voi poiketa tavanomaisesta myös verkkokalvon arpeutumisen vuoksi.

## Lähteet

## Aiheesta muualla
* Angle Kappa and its importance in refractive surgery
* Karsastus ja peittokoe
Tietojen kirja

**Tietojen kirja**: *yleistietoteos jatko-opintoja varten* on suomenkielinen vuosina 1941–1956 julkaistu tietosanakirja. Kirjojen ensimmäiset osat käsittelevät eri alojen alkeita ja seuraavat ovat jatko-opintoja edeten kirja kirjalta yhä korkeammalle osaamistasolle. Oppikursseihin liittyy harjoituksia. Kirja jaettiin 32:teen eri osa-alueeseen.

## Sisältö

* Biologia
* Eläintiede
* Englannin kieli
* Filosofia ja sielutiede
* Fysiikka
* Fysiologia
* Geologia
* Historia Maailmanhistoria
* Historia Suomen historia
* Ilmailu
* Ilmatiede
* Kansantalous
* Kasvitiede
* Kemia
* Kirjallisuuden historia
* Latinan kieli

* Liikelaskenta
* Maantiede
* Maatalous
* Matematiikka
* Musiikki
* Piirustus ja maalaus
* Pikakirjoitus
* Ranskan kieli
* Ruotsin kieli
* Saksan kieli
* Suomen kieli
* Taidehistoria
* Tekniikka
* Tähtitiede
* Uskonto
* Äänteenmuodostus ja äännekirjoitus *(Huomautus sisältyy ainoastaan ensimmäiseen osaan. Kirjoittanut Y.M. Biese.)*

Sitaatti:

## Lähteet